b"\n_START_ARTICLE_\nAlc\xc3\xa1zar de San Juan\n_START_SECTION_\nHist\xc3\xb2ria\n_START_PARAGRAPH_\nConserva valuosos restes de la seva \xc3\xa8poca romana, en la qual es creu que va ser fundada la vila amb el nom d'Alces, campament militar de Roma assentat en les proximitats de l'empla\xc3\xa7ament actual, encara que es troba als afores. Els seus principals monuments hist\xc3\xb2rics s\xc3\xb3n la Torrassa del Gran Prior (o de Joan d'\xc3\x80ustria, segle XIV), els Molins de Vent, l'Esgl\xc3\xa9sia de Santa Mar\xc3\xada la Major (ss. XIII-XV), la de Sant Francesc d'Ass\xc3\xads (ss. XIV-XV) i el convent de Santa Clara (s. XVI). _NEWLINE_A mitjan segle XIX arriba el ferrocarril a aquesta localitat, el que conseq\xc3\xbcentment provoca un creixement espectacular, convertint-se en nucli principal de la xarxa ferrovi\xc3\xa0ria espanyola. Del segle XX podem destacar que durant el per\xc3\xadode de la II Rep\xc3\xbablica va tornar a canviar el seu nom pel d'Alc\xc3\xa1zar de Cervantes. _NEWLINE_Durant la Guerra Civil Alc\xc3\xa1zar fou un centre estrat\xc3\xa8gic pel seu nucli ferroviari i per ser seu de la 3a brigada mixta, durant els anys posteriors es va fer una gran repressi\xc3\xb3 cap a aquesta poblaci\xc3\xb3, el que queda reflectit en el seu cementiri on es troba una fossa comuna amb m\xc3\xa9s de 400 v\xc3\xadctimes de la repressi\xc3\xb3. _NEWLINE_Recentment se'ls han fet un monument d'homenatge i se'ls han col\xc2\xb7locat els noms a aquestes v\xc3\xadctimes. Durant l'edat mitjana, la ciutat va estar envoltada d'una muralla, de la qual avui es conserva la Torrassa de Joan d'\xc3\x80ustria. Aquesta torrassa apareix en l'escut de la ciutat."